b'\n_START_ARTICLE_\nJacob Burckhardt\n_START_SECTION_\n\xc5\xbdivotopis\n_START_PARAGRAPH_\nNarodil sa v Bazileji ako \xc5\xa1tvrt\xc3\xa9 die\xc5\xa5a zo siedmich. Na \xc5\xbeelanie otca za\xc4\x8dal od roku 1837 \xc5\xa1tudova\xc5\xa5 v rodnom meste teol\xc3\xb3giu, ale od roku 1839 za\xc4\x8dal \xc5\xa1tudova\xc5\xa5 hist\xc3\xb3riu na Berl\xc3\xadnskej univerzite. Jeho u\xc4\x8dite\xc4\xbeom bol historik Leopold von Ranke (1795 - 1886), zakladate\xc4\xbe kritickej historickej vedy. Od roku 1843 predn\xc3\xa1\xc5\xa1al dejiny na univerzite v Bazileji (od roku 1845 ako profesor). V roku 1855 bol Burckhardt menovan\xc3\xbd za profesora dej\xc3\xadn umenia na Spolkovej polytechnickej \xc5\xa1kole (Eidgen\xc3\xb6ssischen Polytechnikum) v Curychu, kde p\xc3\xb4sobil do roku 1858. Potom bol menovan\xc3\xbd za profesora dej\xc3\xadn umenia na univerzite v rodnom Bazileji, kde p\xc3\xb4sobil a\xc5\xbe do roku 1893. _NEWLINE_Nieko\xc4\xbekokr\xc3\xa1t cestoval do Talianska, kde \xc5\xa1tudoval pamiatky renesan\xc4\x8dnej architekt\xc3\xbary a maliarstva, ako aj p\xc3\xadsomn\xc3\xa9 pramene. _NEWLINE_Burckhardtove dielo malo vplyv na viedensk\xc3\xba \xc5\xa1kolu (Max Dvo\xc5\x99\xc3\xa1k).'